# אילן חלימי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אילן חלימי היה יהודי צרפתי שנחטף ב-21 בינואר 2006 על ידי כנופיית מהגרים מוסלמים שהתקראה "הברברים" ועונה למוות במשך כשלושה שבועות. החטיפה והרצח היו על רקע אנטישמי, שהוכחש בתחילה על ידי משטרת צרפת.

## [עריכה] מהלך האירועים

ב-21 בינואר 2006, חלימי, בן 23, פותה על ידי אישה צעירה לדירה ברובע "בניליו" בפריז. שם הכניעו אותו קבוצת צעירים והחזיקו אותו כאסיר לעשרים יום. במשך הזמן הזה, עינו אותו חוטפיו בכוויות ובסכינים כדי לקבל כופר של 450,000 אירו ממשפחתו, שלא יכלו להרשות לעצמם לשלם את הסכום. ב-13 בפברואר 2006, נמצא חלימי ערום וכפות ידיים ליד משאית בפרברי פריז, כשכוויות ופציעות סכין מכסים כשמונים אחוז מגופו. בדרך לבית החולים, הוא מת מפצעיו.

## [עריכה] החוטפים ומניעיהם

החשודים ברצח הם חברי כנופיה של מהגרים מוסלמים בשם "הברברים". עד כה נעצרו שמונה חשודים, רובם מהגרים מובטלים ממדינות מוסלמים ובעלי עבר פלילי.

- יוסף פופאנה (בן 26), שהצהיר על עצמו כ"מוח של הברברים". הוא נולד בפריז למהגרים מחוף השנהב. בעברו ישב 3 שנים בכלא על עברות שונות, בהן שוד.
- "סמיר" (בן 28), "יד ימינו" של פופאנה. אב לשני ילדים ואסיר לשעבר בעברות סמים.
- "ג'ירי"' (בן 19), מקומורוס.
- "נביל" (בן 19), ממוצא מצרי-צרפתי.

המניע הראשוני לחטיפה ולרצח היה כנראה הרצון להרוויח כסף על ידי דרישת כופר. בהתחלה דחתה משטרת צרפת את הטענה שלחטיפה היה גם מניע אנטישמי, אך בכירים בממשל הצרפתי, בהם ניקולא סרקוזי, הודו בהמשך שהאנטישמיות הייתה מניע חשוב בחטיפה וברצח. העצורים הודו בחקירתם שהניחו ש"ליהודים יש כסף" ובביתם נמצאה ספרות פרו-פלסטינית וספרות מוסלמית קיצונית. חלק משיחות הטלפון שניהלו החוטפים עם משפחת חלימי לוו בציטוט פסוקים מן הקוראן לצד צרחותיו של חלימי המעונה.

ב-26 בפברואר נערכה צעדה המונית בפריז בהשתתפות כמאה אלף איש לזכר חלימי ונגד האנטישמיות. בצעדה השתתף גם שר הפנים ניקולא סרקוזי.

## [עריכה] ראו גם

- המהומות בצרפת (2005)
- פרשת קריקטורות מוחמד

## [עריכה] קישורים חיצוניים

- פריז: המונים יצאו לצעדת מחאה על רצח חלימי ב-Ynet

מקור: http://he.wikipedia.org../../../%D7%90/%D7%99/%D7%9C/%D7%90%D7%99%D7%9C%D7%9F_%D7%97%D7%9C%D7%99%D7%9E%D7%99.html

קטגוריות: יהודים צרפתים | צרפת: היסטוריה | 2006

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Nederlands
- Svenska